CELEX: 32015D0037
Language: da
Date: 2015-11-19 00:00:00
Title: Den Europæiske Centralbanks afgørelse (EU) 2015/2202 af 19. november 2015 om ændring af afgørelse ECB/2010/23 om fordelingen af de monetære indtægter til de nationale centralbanker i de medlemsstater, der har euroen som valuta (ECB/2015/37)

28.11.2015   
            
            
               DA
            
            
               Den Europæiske Unions Tidende
            
            
               L 313/42
            
         DEN EUROPÆISKE CENTRALBANKS AFGØRELSE (EU) 2015/2202
   af 19. november 2015
   om ændring af afgørelse ECB/2010/23 om fordelingen af de monetære indtægter til de nationale centralbanker i de medlemsstater, der har euroen som valuta (ECB/2015/37)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 32, og
   ud fra følgende betragtninger:
   
               (1)
            
            
               Afgørelse ECB/2010/23 (1) fastsætter en mekanisme til sammenlægning og fordeling af de monetære indtægter, der opstår som følge af pengepolitiske operationer.
            
         
               (2)
            
            
               I medfør af Den Europæiske Centralbanks afgørelse (EU) 2015/774 (ECB/2015/10) (2) indføres et program til opkøb af den offentlige sektors aktiver på det sekundære marked (PSPP) med henblik på pengepolitiske formål.
            
         
               (3)
            
            
               På samme måde som opkøb i henhold til afgørelse ECB/2009/16 (3) og afgørelse ECB/2011/17 (4) bør statsobligationer og obligationer udstedt af agencies, der opkøbes i henhold til afgørelse (EU) 2015/774 (ECB/2015/10), anses for at skabe indtægt til referencerenten som defineret i afgørelse ECB/2010/23.
            
         
               (4)
            
            
               Indtægter fra udlån af omsættelige gældsinstrumenter i forbindelse med alle pengepolitiske programmer til opkøb af værdipapirer bør ikke opfattes som monetære indtægter, da disse operationer typisk ikke bogføres i regnskaberne hos de nationale centralbanker i de medlemsstater, der har euroen som valuta (herefter de »nationale centralbanker«).
            
         
               (5)
            
            
               Nettoindtægter fra Eurosystemets swapaftaler med centralbanker uden for Eurosystemet bør fordeles blandt de nationale centralbanker som monetære indtægter.
            
         
               (6)
            
            
               Sammensætningen af passivgrundlaget og aktiver, som kan øremærkes, jf. bilag I og II til afgørelse ECB/2010/23, bør derfor justeres.
            
         
               (7)
            
            
               Afgørelse ECB/2010/23 bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Ændringer
   Afgørelse ECB/2010/23 ændres som følger:
   
               1)
            
            
               Artikel 3, stk. 1, erstattes af følgende:
               »1.   Størrelsen af den enkelte nationale centralbanks monetære indtægter fastsættes ved beregning af den faktiske indtægt, som hidrører fra de aktiver, der kan øremærkes, og som angivet i regnskaberne. Som undtagelse hertil:
               
                           a)
                        
                        
                           anses guld ikke for at skabe indtægt,
                        
                     
                           b)
                        
                        
                           anses følgende for at skabe indkomst til referencerenten:
                           
                                       i)
                                    
                                    
                                       værdipapirer, der besiddes med henblik på pengepolitiske formål i henhold til afgørelse ECB/2009/16 (5),
                                    
                                 
                                       ii)
                                    
                                    
                                       værdipapirer, der besiddes med henblik på pengepolitiske formål i henhold til afgørelse ECB/2011/17 (6),
                                    
                                 
                                       iii)
                                    
                                    
                                       gældsinstrumenter udstedt af statslige myndigheder og godkendte agencies og gældsinstrumenter af samme type udstedt af offentlige ikke-finansielle selskaber, der besiddes med henblik på pengepolitiske formål i henhold til Den Europæiske Centralbanks afgørelse (EU) 2015/774 (ECB/2015/10) (7).
                                    
                                 
                     
                  (5)  Afgørelse ECB/2009/16 af 2. juli 2009 om indførelse af programmet om køb af særligt dækkede obligationer (EUT L 175 af 4.7.2009, s. 18)."
						
               
                  (6)  Afgørelse ECB/2011/17 af 3. november 2011 om indførelse af det andet program vedrørende køb af særligt dækkede obligationer (EUT L 297 af 16.11.2011, s. 70)."
						
               
                  (7)  Den Europæiske Centralbanks afgørelse (EU) 2015/774 af 4. marts 2015 om et program til opkøb af den offentlige sektors aktiver på det sekundære marked (ECB/2015/10) (EUT L 121 af 14.5.2015, s. 20).«"
						
            
         
               2)
            
            
               I afsnit A i bilag I indsættes nedenstående som punkt 8:
               
                           »8.
                        
                        
                           Forpligtelser i forhold til ECB, som er sikkerhed for et tilgodehavende, der vedrører swapaftaler mellem ECB og en centralbank uden for Eurosystemet, som udgør en nettoindtægt for Eurosystemet (en del af de ikke-balanceførte passiver).«
                        
                     
         
               3)
            
            
               I afsnit A i bilag II indsættes nedenstående som punkt 10:
               
                           »10.
                        
                        
                           Tilgodehavender hos modparter i euroområdet, der vedrører swapaftaler mellem ECB og en centralbank uden for Eurosystemet, som udgør en nettoindtægt for Eurosystemet (en del af aktivpost 3.1 i HB).«
                        
                     
         Artikel 2
   Ikrafttrædelse
   Denne afgørelse træder i kraft den 31. december 2015.
   
      Udfærdiget i Frankfurt am Main, den 19. november 2015.
      
         Mario DRAGHI
         
            Formand for ECB
         
      
   
   
      (1)  Afgørelse ECB/2010/23 af 25. november 2010 om fordelingen af de monetære indtægter til de nationale centralbanker i de medlemsstater, der har euroen som valuta (EUT L 35 af 9.2.2011, s. 17).
   
      (2)  Den Europæiske Centralbanks afgørelse (EU) 2015/774 af 4. marts 2015 om et program til opkøb af den offentlige sektors aktiver på det sekundære marked (ECB/2015/10) (EUT L 121 af 14.5.2015, s. 20).
   
      (3)  Afgørelse ECB/2009/16 af 2. juli 2009 om indførelse af programmet om køb af særligt dækkede obligationer (EUT L 175 af 4.7.2009, s. 18).
   
      (4)  Afgørelse ECB/2011/17 af 3. november 2011 om indførelse af det andet program vedrørende køb af særligt dækkede obligationer (EUT L 297 af 16.11.2011, s. 70).